b'\n_START_ARTICLE_\nErkki Kanerva (toimittaja)\n_START_PARAGRAPH_\nErkki Olavi Kanerva, nimimerkki Jammu (s. 14. lokakuuta 1936 Tampere) on suomalainen pakinoitsija ja toimittaja. H\xc3\xa4n on kirjoittanut murrepakinoita Tampereen ja L\xc3\xa4ngelm\xc3\xa4en murteilla vuodesta 1969 kaupunkilehti Tamperelaiseen ja h\xc3\xa4nen pakinoitaan on my\xc3\xb6s julkaistu kirjoina, muun muassa Hermonaru vuonna 1966 sek\xc3\xa4 Tampere oli meir\xc3\xa4n 1993. _NEWLINE_Kanerva kirjoitti ensimm\xc3\xa4iset pakinansa 1958 Kansan Lehteen, johon h\xc3\xa4net pestasi p\xc3\xa4\xc3\xa4toimittaja Arvo Poika Tuominen. H\xc3\xa4n siirtyi sittemmin Tamperelainen-lehteen ja oli pitk\xc3\xa4\xc3\xa4n t\xc3\xa4m\xc3\xa4n lehden p\xc3\xa4\xc3\xa4toimittajana. Kanerva k\xc3\xa4ytti Yrj\xc3\xb6-kirjojensa pakinoissa L\xc3\xa4ngelm\xc3\xa4en murretta jonka h\xc3\xa4n oppi vietetty\xc3\xa4\xc3\xa4n lapsuudessaan kes\xc3\xa4t L\xc3\xa4ngelm\xc3\xa4ell\xc3\xa4. Uusimmissa pakinoissaan Kanerva on siirtynyt k\xc3\xa4ytt\xc3\xa4m\xc3\xa4\xc3\xa4n Tampereen Amurin kaupunginosassa puhuttua murretta. Kanerva on my\xc3\xb6s kuvittanut itse kirjansa. _NEWLINE_Pakinoiden ohella Kanerva on kirjoittanut kustantaja Urpo Lahtisen perustaman Lehtimiehet Oy:n historiikin Lehtimiesten legenda yhdess\xc3\xa4 Jukka Kuusiston, Rauno M\xc3\xa4nnist\xc3\xb6n ja Olli Tasasen kanssa.'